Document ID: 31991R2155

ΚΑΝΟΝΙΣΜΟΣ ( ΕΟΚ ) αριθ . 2155/91 ΤΟΥ ΣΥΜΒΟΥΛΙΟΥ της 20ής Ιουνίου 1991 για τη θέσπιση ιδιαιτέρων διατάξεων περί εφαρμογής των άρθρων 37, 39 και 40 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με την πρωτασφάλιση εκτός από την ασφάλιση ζωής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 57 παράγραφος 2 τελευταία φράση και το άρθρο και 235,
την πρόταση της Επιτροπής ( 1 ),
Σε συνεργασία με το Ευρωπαϊκό Κοινοβούλιο ( 2 ),
Έχοντας υπόψη τη γνώμη της Οικονομικής και Κοινωνικής Επιτροπής ( 3 ),
Εκτιμώντας :
ότι η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με την πρωτασφάλιση εκτός από την ασφάλιση ζωής υπογράφηκε στο Λουξεμβούργο, στις 10 Οκτωβρίου 1989 -
ότι με τη συμφωνία αυτή συστήνεται μεικτή επιτροπή στην οποία ανατίθεται η διαχείριση και η ορθή εφαρμογή της συμφωνίας και η λήψη αποφάσεων στις προβλεπόμενες από τη συμφωνία περιπτώσεις - ότι πρέπει, αφενός, να ορισθούν οι εκπρόσωποι της Κοινότητας στη μεικτή επιτροπή και, αφετέρου, να θεσπισθούν ιδιαίτερες διατάξεις για τη διαμόρφωση της θέσης της Κοινότητας στα πλαίσια της μεικτής επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Στη μεικτή επιτροπή που προβλέπεται από το άρθρο 37 της συμφωνίας, η Κοινότητα εκπροσωπείται από την Επιτροπή, η οποία επικουρείται από τους αντιπροσώπους των κρατών μελών .
Άρθρο 2
Η θέση της Κοινότητας στη μεικτή επιτροπή αποφασίζεται από το Συμβούλιο με ειδική πλειοφηφία, μετά από πρόταση της Επιτροπής .
Για την έγκριση των αποφάσεων της μεικτής επιτροπής, δυνάμει των άρθρων 37, 39 και 40 της συμφωνίας, η Επιτροπή υποβάλλει προτάσεις στο Συμβούλιο, που αποφασίζει με ειδική πλειοψηφία .
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 20 Ιουνίου 1991 .

Labels: 2
15
18